આજે, શ્યામ મધુસુદન પ્રભુએ ગુરુ મહારાજને પૂછ્યું હતું કે તેઓ કોઈ પણ પુસ્તક વાંચવા માગે છે. તો ગુરુ મહારાજે લાંબો સમય વિચાર્યું અને પછી શ્યામ પ્રભુને નરહરી સરકાર ઠાકુરની “ભક્તિ રત્નાકાર” માંથી ૧૧ અને ૧૨ અધ્યાયને વાંચવા કહ્યું. શ્યામે જેવો તેમનો ફોન ચાલુ કર્યો, તેમણે જોયું કે આજે શ્રી મધુ પંડિતનો તિરોભાવ દિવસ અને સીતા દેવી અને જાહ્નવા માતાનો આવિર્ભાવ દિવસ છે અને ગુરુ મહારાજને આ જણાવ્યું. ગુરુ મહારાજ આ સમાચાર સાંભળીને સંતુષ્ટ હતા. પછી, શ્યામ પ્રભુએ “ભક્તિ રત્નાકર” નો ૧૧ મો અધ્યાય વાંચવાનું શરૂ કર્યું અને એ જાણવા મળ્યું કે સંપૂર્ણ માહિતી જાહનવા માતાની મહિમા અને વૃંદાવનમાં તેમની ભગવાન કૃષ્ણ સાથેની અને બધા ગૌડિય ભક્તો સાથેની લીલા વિશે હતી. તેમનામાંથી કોઈ જાણતું નહોતું કે કોનો આવિર્ભાવ અને તિરોભાવ દિવસ હતો અને તેઓમાંથી કોઈ આજનું વૈષ્ણવ કેલેન્ડર જુએ તે પહેલાં ગુરુ મહારાજે પહેલાથી જ ખાસ અધ્યાયોને વાંચવા માટે પસંદ કર્યા હતા. પરંતુ ગુરુ મહારાજે ખાસ કરીને આ બે અધ્યાયોને એ કહેતાં પસંદ કર્યા કે તેઓ વૃંદાવન પરિક્રમા વિશે સાંભળવા માગતા હતા. આ બધું જાહ્નવા ઈશ્વરીની ખાસ કૃપાનું જ સ્વરૂપ હોવું જોઈએ, તેઓ ભગવાન નિત્યાનંદની શક્તિ સિવાય બીજા કોઈ નથી.